1808 vuoden sodasta
Koska tässä alla olevaa, Rautalammilta kansan suusta kirjoitettua Paavo Korhosen sepittämää runoa, ei ole vielä missään näkynyt julaistuksi, niin, jottei tuon kuuluisan kansan-laulajan tämäkään runopätkä unhotuksiin jäisi, olemme sille suoneet tässä sijan.

 Aleksander ensimäinen
 Keisari korkea kansan
 Suuri suomasta Jumalan
 Laittoi Suomehen sisälle
 Sovitti sotaväkensä,
 Pahimmalla palkeella
 Helmikuulla heltehellä
 Vuonna kun on kirjoitettu
 Kului kahdeksan satoa
 Kahdeksan lisäksi kanssa.

 Sotaväki Suomen-maalla
 Käskettiin kokohon kanssa,
 Että estettä etehen
 Olis’ osata pitänyt;
 Eipä sopinut sotia,
 Pako paraaksi näkyipi
 Läpi Suomen sukkelasti
 Aina pojes Pohjan-maalle.
 Kuitenkin, jo Kuopiossa
 Kaiketiki Kallaveillä
 Alottivat ampumista.

 Toinen armeija alotti
 Vaasan lääntä lävitse
 Kohastansa Kokkolahan;
 Kuitenkin jo keväellä
 Jo ensin Kalajoella
 Pa’on päätöksen tekivät.
 Sitte jo Siikajoella
 Voiton näköistä näkivät.
 Liikkui myös Limingan suolla
 Suomen miehet sukkelasti,
 Riehuivat Revonlahella
 Juuri aivan ankarasti;
 Jotka voitot voiman antoi,
 Että tallata takaisi
 Suomen maata matkaella.
 Jo varsin vahingon aluts’
 Ruski sitte Ruonan silta
 Kesän tullen kelpolailla,
 Lakoili Lapuan pellot,
 Kulki kuulat kirkonmäellä,
 Siinä sota surmallinen
 Suuri tappelu tapahtui;
 Porin poiat kaikki kaatui,
 Niinkun heidän herransakin.
 Eipä sen erän perästä.
 Soitettu sotapeliä
 Sillä tiellä tiettävästi.

 Toinen armeija alotti
 Oulun tietä oikeata,
 Iisalmen isoa tietä
 Kulkemahan Kuopiohon;
 Jotka sitte jouten kyllä
 Kellosalmessa keloitit.
 Siitä käsin kaikenlaista
 Väkivaltaa tekivät
 Välistä Venäjän väelle,
 Transportit rapistelivat
 Ryöstelivät trossikuormat.

 Talonpojatkin poloset
 Tuohon tuumahan rupesit,
 Alkoivat sota-aseita
 Liikaisesti liikutella.
 Luulivat luvalliseksi
 Talonpojankin tapella.
 Kuormat kulkevat repiä,
 Tynnöritkin tyhjennellä.
 Tuo nyt oli turha toimi
 Ja varsin vahingollista;
 Siitä syystä syttyi silloin
 Rautalammilla rapina,
 Kivisalmessa kipunat,
 Ilmituli Istunmäellä,
 Hiilet kuumat Hintikassa
 Pakopaikassa monessa.
 Pakeni papitkin meiltä
 Metsäkylihin menivät,
 Eikä käynyt kirkon luona
 Kahen kuukauen sisällä
 Eijevein eteläpuolta
 Rautalammin rannikolla.
 – Elokuussa ensin kuului
 Vaasan puolelta puheita
 Sotajoukosta sohina:
 ”Kohta ne on Kokkolassa
 Kävelyssä Kälviällä
 Vaikk’ on loput Lohtajalla,
 Sitte jo Siikajoella
 Jos on osa Oulussakin.”
 Toiset jotka Toivalassa
 Kohin pohjoista kokivat
 Vielä sitte Vieremäellä
 Salattuna saivat olla
 Koko kolmen viikon päivät,
 Johon patterit panivat.
 – – – – – – – –

Loppupuoli näkyy tästä jo joutuneen unhotuksiin. T.

Lähde: Tapio 10.9.1881.

Paavo Korhonen
Runot
Tapio
1881